muling sinugod ni gerardo ang kaaway, dapwa'namagitnang muli si elena. giliw ko, nalalabuan ka ng isip, napadadaig ka sa kainitan ng iyong dugo; huwag oh, huwag! maghunos dili ka! bayaan mo ako elena! gerardo, may mga hukuman, may justicia, may diyos! at may juancho na di nagugulat sa sanglibong gaya mo, palalo!! ang pagdaka'isinabad ng swail. diyata, elena, at ipagtatanggol mo pa ang isa kong kaaway? hindi ko ibig na siya'ipagtanggol. ang kalulwa mo ang siya kong alaala. ayokong madungisan ang kanyang linis; ayokong sumuway siya sa bilin at utos ni bathala! malayo, elena malayo sa akin! ni dios, ni ikaw, ni sino pa man ay di ako dapat sisihin sa aking gagawin!. nagpumiglas si gerardo; nabitiwan ni elena ang kanyang katawan, dapwa'hindi ang kamay na may hawak sa sandata. pumayapa ka, gerardo! huwag mong ikikilos ang iyong kamay, kung ibig mong huwag akong masugatan. bitiwan mo iyang patalim, mahihiwa ang mga daliri ko! bitiw, aking irog, bitiw!